Pilotul olandez Max Verstappen (Red Bull) va pleca, sâmbătă, din pole position în cursa de sprint pentru Marele Premiu de Formula 1 de la Miami, a şasea etapă a Campionatului Mondial, după ce a reuşit cel mai bun timp din calificările de sâmbătă pe International Autodrome (5,412 km), în Miami Gardens, informează AFP, citat de Agerpres.
Triplul campion mondial en titre, liderul Campionatului Mondial, va lua startul în faţa monegascului Charles Leclerc (Ferrari) şi a coechipierului său mexican Sergio Perez în cursa de sprint de sâmbătă după-amiază.
Australianul Daniel Ricciardo (Racing Bulls) a creat surpriza ocupând locul patru, în faţa spaniolului Carlos Sainz Jr. (Ferrari) şi a compatriotului său Oscar Piastri (McLaren).
Cele două monoposturi Aston Martin ale canadianului Lance Stroll şi veteranului spaniol Fernando Alonso vor ocupa linia a patra, în timp ce britanicul Lando Norris (McLaren) şi germanul Nico Hulkenberg completează Top 10.
Marele Premiu de la Miami este a doua din cele şase etape care propune un format de sprint şi care modifică desfăşurarea weekend-ului de cursă.
Astfe, piloţii nu efectuează decât o ţedinţă de antrenamente libere vineri, în care Verstappen a reuşit cel mai bun timp înaintea calificărilor pentru cursa de sprint de sâmbătă. După această cursă, piloţii vor disputa calificările "clasice", care vor determina grila de start pentru Grand Prix-ul de duminică.
Iată grila de start pentru cursa de sprint:
Prima linie
Max Verstappen (Olanda/Red Bull)
Charles Leclerc (Monte Carlo/Ferrari)
Linia a 2-a
Sergio Perez (Mexic/Red Bull)
Daniel Ricciardo (Australia/Racing Bulls-Red Bull)
Linia a 3-a
Carlos Sainz Jr (Spania/Ferrari)
Oscar Piastri (Australia/McLaren-Mercedes)
Linia a 4-a
Lance Stroll (Canada/Aston Martin-Mercedes)
Fernando Alonso (Spania/Aston Martin-Mercedes)
Linia a 5-a
Lando Norris (Marea Britanie/McLaren-Mercedes)
Nico Hulkenberg (Germania/Haas-Ferrari)
Linia a 6-a
George Russell (Marea Britanie/Mercedes)
Lewis Hamilton (Marea Britanie/Mercedes)
Linia a 7-a
Esteban Ocon (Franţa/Alpine-Renault)
Kevin Magnussen (Danemarca/Haas-Ferrari)
Linia a 8-a
Yuki Tsunoda (Japonia/Racing Bulls-Red Bull)
Pierre Gasly (Franţa/Alpine-Renault)
Lini a 9-a
Zhou Guanyu (China/Sauber-Ferrari)
Valtteri Bottas (Finlanda/Sauber-Ferrari)
Linia a 10-a
Logan Sargeant (SUA/Williams-Mercedes)
Alexander Albon (Thailanda/Williams-Mercedes)